



יום עיון, י"ט אב, 23.8.16, מכון ויצמן למדע

# מפת השלכות - תיאור הכלי

מפת השלכות היא כלי גרפי לפרוט וארגון של ההשלכות של ביצוע החלטה מסוימת. לכל אחת מן ההשלכות יש השלכות משנה ולכל אחת מהן השלכות משנה משלה. ציון כל ההשלכות והשלכות המשנה במפה אחת מציג את המערך המורכב של ההשלכות כולן הנובעות מביצוע פעולה מסוימת. מפת ההשלכות היא כלי נוסף המסייע בזיהוי נימוקים לניסוח טיעון מורכב בעד ונגד קבלת החלטה מסוימת.

## הנחיות

### עבודה בזוגות

1. דונו בהשלכות הישירות והעיקריות של ביצוע הפעולה ורשמו אותה בריבוע מספר 1.
2. דונו בהשלכות הנובעות מן ההשלכה הישירה שציינתם בריבוע 1 ורשמו אותן בריבועים מספר 2 .
3. דונו בהשלכות הנובעות מכל אחת מן ההשלכות שציינתם בריבוע 2 ורשמו אותן בריבועים מספר 3.

### עבודה בקבוצה

1. עיינו בהשלכות שנכתבו על ידי כל הזוגות. מה התחדש לכם אודות סוגיית העתקת מיכל האמוניה לדרום ממפת ההשלכות?
2. נסחו טיעון בעד/ נגד על פי התבנית שבמארגן הגרפי לניסוח טיעון:

**טענה:** מה החלטתכם אודות העתקת מיכל האמוניה ממפרץ חיפה למישור רותם בנגב?

**נימוקים:** מהם הנימוקים התומכים בטענתכם?   
העזרו במה שלמדתם בהרצאת המבוא ובנתונים שנאספו בשני הכלים (מיפוי ודרוג יתרונות וחסרונות ומפת השלכות)

עבודה פוריה!